RICHY ขาขึ้นต่อเนื่อง! บวกอีก 8% ลุ้นผลงาน Q2 โตเด่น-ราคาหุ้นต่ำบุ๊ก
RICHY ขาขึ้นต่อเนื่อง! บวกอีก 8% โดย ณ เวลา 15.56 น. อยู่ที่ระดับ 1.28 บาท บวก 0.09 บาท ลุ้นผลงาน Q2 โตเด่น-ราคาหุ้นต่ำบุ๊ก
8 มิ.ย. 2564

ผู้สื่อข่าวรายงานว่า วันนี้(8 มิ.ย.64) ราคาหุ้นบริษัท ริชี่ เพลซ 2002 จำกัด (มหาชน) หรือ RICHY ณ เวลา 15.56 น. อยู่ที่ระดับ 1.28 บาท บวก 0.09 บาท หรือ 7.56% ด้วยมูลค่าซื้อขาย 53.01 ล้านบาท ราคาหุ้นต่ำกว่ามูลค่าหุ้นทางบัญชีที่ระดับ 2.02 บาท

สำหรับ RICHY รายงานผลการดำเนินงานงวดไตรมาส 1/64 สิ้นสุดวันที่ 31 มี.ค.2564 มีกำไรสุทธิ 37.15 ล้านบาท โต 74.58%  จากข่วงเดียวกันของปีก่อนอยู่ที่ 21.28 ล้านบาท เนื่องจากบริษัทฯ มีรายได้รวม 273.18 ล้านบาท เพิ่มขึ้น 35.25 ล้านบาท หรือ เพิ่มขึ้นร้อยละ 14.82 เมื่อเทียบกับปีก่อนในงวดเดียวกัน
โดยมีปัจจัยหลักมาจาการโอนรับรู้รายได้จากอสังหาริมทรัพย์เพิ่มจำนวน 37.04 ล้านบาท หรือเพิ่มขึ้นเป็นร้อยละ 15.85 เมื่อเทียบกับปีก่อน โดยรายได้จากการขายอาคารชุด 226.26 ล้านบาท เพิ่มขึ้น 42.69 ล้านบาท หรือเพิ่มขึ้นร้อยละ 23.26 เนื่องจากโครงการเดอะริช พระราม9 –ศรีนครินทร์ก่อสร้างแล้วเสร็จและสามารถโอน รับรู้รายได้ในปี 2564 อย่างไรก็ตามผลงานไตรมาส 1/2564 ออกมาโดดเด่นคาดผลงานไตรมาส 2/2564 จะเติบโตต่อเนื่อง
 